9. ΣΥΝΤΑΚΤΙΚΗ ΠΡΑΞΙΣ υπ’ αριθ. 33 της 27 Μαρτ./4 Απρ. 1945 (ΦΕΚ Α΄ 85) Περί του ανωτέρου διδακτικού προσωπικού των Πανεπιστημίων. Άρθρ.1.-«1.Καθηγηταί των Πανεπιστημίων Αθηνών και Θεσσαλονίκης διορισθέντες προ της εχθρικής κατοχής και εξελθόντες της υπηρεσίας δι’ απολύσεως ή παραιτήσεως αυτών κατά το διάστημα της εχθρικής Κατοχής, επανέρχονται εις τας έδρας των εφ’ όσον αύται δεν έχουν καταργηθή, αυτοδικαίως και άνευ άλλη διατυπώσεως από της δημοσιεύσεως της παρούσης Συντακτικής Πράξεως. 2.Οι ούτω επανερχόμενοι εις τας έδρας των καθηγηταί θεωρούνται ως μηδέποτε εξελθόντες της υπηρεσίας δεν δικαιούνται όμως αποδοχών δια το χρονικόν διάστημα καθ’ ο ετέλουν εκτός υπηρεσίας». Το άρθρ. 1 αντικατεστάθη, αφ’ ης ίσχυσεν, ως άνω δια της Συντ. Πράξεως 38 της 18/23 Απρ. 1945 (ΦΕΚ Α΄ 99). Άρθρ.2.-Η δια του Κ.Δ. της 1/17 Αυγ. 1942 μετατραπείσα Α΄ έδρα της Πολιτικής Οικονομίας παρά τη Νομική Σχολή του Πανεπιστημίου Αθηνών, ανασυνιστάται υπό τον τίτλον ον έφερε προ της μετατροπής της, ο δ’ εκ ταύτης δια του αυτού Κ.Δ/τος απολυθείς τακτικός καθηγητής επανέρχεται αυτοδικαίως και άνευ άλλης διατυπώσεως από της δημοσιεύσεως της παρούσης Συντακτικής Πράξεως, θεωρούμενος ως μηδέποτε απολυθείς. Σελ.44 31.Α.δ.6-10 Ανώτερο Διδακτικό Προσωπικό Άρθρ.3.-Επικουρικοί καθηγηταί αμφοτέρων των Πανεπιστημίων εκ των προϋπηρετησάντων ως υφηγητών, ων η θητεία ως επικουρικών καθηγητών διεκόπη κατά τας διατάξεις του άρθρ. 18 εδάφ. 2 του Ν.Δ. 917/1942 «περί τροποποιήσεως της Πανεπιστημιακής Νομοθεσίας» συνεχίζουν την διακοπείσαν θητείαν των, μέχρι συμπληρώσεως πραγματικής δεκαετίας από του διορισμού των. Ο θεσμός των Επικουρικών καθηγητών επανέρχεται προσωρινώς και μόνον εις την ανωτέρω περίπτωσιν. Άρθρ.4.-Καταργείται πάσα διάταξις αντικειμένη προς την παρούσαν Συντακτικήν Πράξιν ης η ισχύς άρχεται από της δημοσιεύσεώς της εις την Εφημερίδα της Κυβερνήσεως. 